Ai, mymer ’n kollega nou die dag, waar is die dae toe rugbyspelers nog so onder die tafel deur met ’n bruin koevert waarin ’n paar note was, betaal is?
Ja, dis die dae toe die ouens nog rugby gejol net omdat dit ’n sport was waarin hulle uitgeblink het. Niemand het vir die geld gespeel nie. Van vergoeding in die amateurdae was daar nie sprake nie. Wel, nie openlik sprake nie.
Vir ’n tuiswedstryd het die ouens by sommige unies R200 in die koevertjies in die kleedkamer ontvang, met ’n R50-bonus as jy gewen het. En vir wegwedstryde was dit R350 plus daai wenbonussie van R50.
Oom Louis Luyt het natuurlik mettertyd ’n sakegeleentheid raakgesien en so is die beroepsera ingelui.
Deesdae verdien van die laaities die tipe geld wat ’n uitvoerende hoof van ’n groot maatskappy maandeliks in sy sak steek. Klere, skoene en selfs rygoed word geborg. Die een se 4x4 so groot soos die ander se gespierde sportmotor.
Skuimkop het vrede met die beroepsera. Tye verander, ’n mens moet aanpas om tred te hou. Rugby is deesdae ’n voltydse beroep, unies word soos maatskappye bedryf.
Soms wonder Skuimkop egter hoe goed die maatskappye werklik bestuur word. Veral die moedermaatskappy, die Suid-Afrikaanse Rugbyunie, wat sy kleiner maatskappye se begroting aan flarde gesny het omdat hy self in ’n finansiële krisis is.
Praat van ’n sneeubal-effek. Die gesnoei aan begrotings en die nuwe slotte aan die geldkoffers word nou tot op die hoogste vlak gevoel.
Lees nou die dag Swys de Bruin, gekontrakteer deur die Leeus Rugbyunie, werk gratis as konsultant vir die Springbokke. Hy ontvang net ’n wenbonus as die nasionale span ná die eindfluitjie voor op die telbord is.
Laat Skuimkop dink aan die Saru-grootkop Jurie (Sparries) Roux, wat in 2016 voor ’n parlementêre komitee oor die finansies op Springbok-vlak moes praat.
Voer die direkteur die gesprek met homself? Of moet hy en Jurie op ’n verhoging ooreenkom? Wat opsigself ’n skrikwekkende gedagte is, gegewe Sparries se huidige penarie oor Maties se geldsake.
Nou kyk, Skuimkop het in sy jong dae baie rugby daar gekyk. Selfs een of twee keer in die stadion gespeel! So dis hartseer nuus dat die (ietwat gehawende) vlagskip van die Wynboere nou waarskynlik aan ’n ontwikkelaar verkwansel gaan word.
Wie ook al dit (waarskynlik vir ’n appel en ’n ei) opraap, kan gerus van die bestaande terreinbakens met vrug inspan. Daai deel van die veld wat elke seisoen ná ’n reënbui in ’n klein opgaardam verander, kan in ’n mensgemaakte meer omskep word.
En dan is daar natuurlik die stalle, waar die Kavalier destyds sy perd koudgelei het ná ’n stewige galop om die veld.
“Dit gaan ook oor waar ek my tans in die wêreld bevind. Stick to your guns, maar jy moet relevant bly tot die huidige tyd,” sê van Coke wie se album Hierdie is die lewe op 2 Februarie uitgereik is.
Die eerste vers van “Dit raak beter (as jy ouer raak)” op die album gaan oor sy tienerjare. Dit was ’n tyd toe hy “onseker en bang” was. Met ouderdom (hy is nou 36) het hy egter meer gemaklik geraak.
Die treffer “Toe vind ek jou” wat hy saam met Karen Zoid sing, was ’n veel groter sukses as wat hulle verwag het.
“Ek moes weer begin toer en daar lê nog optredes voor. Ek wil natuurlik so gereeld moontlik by die huis wees, maar ek besef ook ek moet toer om ’n lewe te maak.